Sungai Han (Korea)

Sungai Han (Hangul: 한강 Hanja: 漢江) adalah sebatang sungai yang terdapat di Korea Selatan dan merupakan sungai keempat terpanjang di Semenanjung Korea selepas Sungai Yalu (Sungai Amnak), Sungai Tumen (Sungai Dumen) dan Sungai Nakdong.Shin, Jung-il, "Historic River Flowing through the Korean Peninsula." Koreana (Summer, 2004), 6. Sungai ini terbentuk daripada pertemuan dua buah sungai iaitu Sungai Namhan (Sungai Han Selatan) dan Sungai Bukhan (Sungai Han Utara) yang berasal dari lembah Gunung Geumgang di Korea Utara. Sungai Han mengalir dari dua sungai tersebut sehingga melalui bandar raya Seoul sebelum bersambung dengan sungai Imjin dan mengalir ke Laut Kuning.

Jumlah panjang sungai ini ialah 514km (319 batu).Yi, Hyeong-seok and Kim Ju-hwan, Hangang [The Han River](Seoul: Daewonsa, 1990), 61. Walaupun sungai ini tidak begitu panjang, tetapi lebarnya sangat luas seperti di Seoul dimana sungai ini mempunyai lebar lebih daripada 1km (0.62 batu). Sebelum dibangunkan beberapa buah empangan di sungai Han, sungai ini dikenali kerana kadar alir sungainya yang sangat besar (nisbah antara jumlah aliran minimum dengan maksimum) iaitu 1:390. Sebagai perbandingannya, Sungai Thames di London, United Kingdom dan Sungai Rhine masing-masing mempunyai pekali 1:8 dan 1:18.Korea Water Resources Association: http://www.kwra.or.kr/news/en_02.html 

 Galeri 

 Rujukan 

 Pautan luar 

Hangang Citizen's Park - diuruskan oleh Kerajaan Metropolitan Seoul
Rencana daripada Korea Times mengenai sejarah moden Sungai Han
Sejarah ringkas Sungai Hangang

Han
Kategori:Sungai di Korea Utara
Kategori:Geografi di Seoul